Pagsasao a Koptiko
Ti Koptiko wenno Koptiko nga Ehípsio (ⲘⲉⲧⲢⲉⲙ̀ⲛⲭⲏⲙⲓ Met Remenkēmi) ket isu ti agdama nga agpang iti pagsasao nga Ehípsio,daytoy ket maysa nga akin-amianan nga Apro-Asiatiko a pagsasao a maisasao idiay Ehípto aginggana idi maika-17 a siglo.[1] Ti Ehípsio ket narugian a sinuratan babaen ti panag-usar ti Griego nga abesedário idi umuna a siglo.[2] Daytoy a baro a sistema ti panagsurat ket nagbalin a ti Koptiko a sinuratan, maysa a naampon a Griego nga abesedário a nanayonan kadagiti innem wenno pito a senial manipud ti demotiko a sinuratan a mangipabagi dagiti Ehípsio nga uni nga awan iti pagsasao a Griego. Adda dagiti nadumaduma a Koptiko a dialekto a nainaganan, ti kangrunaan ket dagiti Sahidic ken Bohairic.
Ti Koptiko ken Demotiko ket asideg a maikabagian iti Naladaw nga Ehípsio, a daytoy ket naisurat iti Heroglipiko a sinuratan. Ti Koptiko ket rimmang-ay a kas ti literario a pagsasao manipud idi maika-2 aginggana idi maika-13 a siglo, ken ti bukodna a Bohairic a dialekto ket agtultuloy nga isu ti liturhikal a pagsasaoi iti Koptiko nga Ortodokso a Simbaan iti Alehandria. Sinumallin daytoy babaen ti Ehípsio nga Arabiko a kas ti maisasao a pagsasao idi kapapanan ti nasapa a moderno a panawen, ngem ti panagungar a ganetget ket naiparugi manipud idi maika-19 a siglo.
[urnosen] Adu pay a mabasbasa
- Wolfgang Kosack Libro ni Koptischen.Paset I:Koptiko a Gramatika.Paset II:Dagiti Koptiko a mabasbasa, Graz 1974.
[urnosen] Pinagibasaran
- ^ Koptiko nga Ensiklopedia; http://cdm15831.contentdm.oclc.org/cdm/ref/collection/cce/id/520
- ^ Reintges, Chris H. (2004). Koptiko nga Ehípsio (Sahidic a Dialekto). Cologne: Rüdiger Köppe. ISBN 978-3-89645-570-3.
ilo_Latn ilo_Latn ilo_Latn ilo_Latn ilo_Latn ilo_Latn ceb_Latn ilo_Latn